ડેનિમ ઑલટાઇમ ફેવરિટ અને ક્લાસિક વેઅર છે જે ક્યારેય આઉટ ઑફ ફૅશન થતાં નથી. ક્રૉપ ટૉપ ડેનિમ સાથે એક સ્માર્ટ લુક આપી શકે. ક્રૉપ ટૉપની લંબાઈ ઓછી હોવાને કારણે લો-વેસ્ટ અથવા મિડ-વેસ્ટ ડેનિમ ન પહેરવું. એના બદલે હાઈ-વેસ્ટ ડેનિમ પહેરવું જેને લીધે પેટનો ભાગ વધારે નહીં દેખાય. લાંબી અને પાતળી યુવતી પર હાઈ-વેસ્ટ ડેનિમ સાથે ક્રૉપ ટૉપ સારાં લાગી શકે. હાઈ-વેસ્ટ ડેનિમ પણ લૂઝ ન પહેરવું. પેન્સિલ કટ ડેનિમ પહેરવું અને એની સાથે હાઈ-હીલ્સ અથવા બેલીઝ. ક્રૉપ ટૉપ ૮૦ની સાલની ફૅશન છે એ ધ્યાનમાં રાખી થોડા સૉફ્ટ કર્લ કરવા જેને લીધે પ્રૉપર લુક મેઇન્ટેન થાય.